S’amplia, fins al 6 de setembre, la petició de cita prèvia i la compra del Bo Comerç per als majors de 65 anys
2025-07-24

La Regidoria de Comerç, dirigida per Rosa Coca, a través de CEMEF, ha informat de l’ampliació de la cita prèvia per a la venda del Bo Comerç de Burjassot per als majors de 65 anys que l’adquirisquen en la seu de CEMEF, en el carrer Mare de Déu dels Desemparats, 26. Concretament, es podrà sol·licitar la cita prèvia i adquirir els bons fins al divendres 6 de setembre de 09.00 a 14.00 hores.

L’Ajuntament ha reservat un lot de 375 bons per a la seua adquisició per part de les persones majors de 65 anys que no l’hagen sol·licitat telemàticament. És necessari aportar una fotocòpia del DNI i la compra del bo no podrà ser realitzada per una tercera persona. No s’admetran pagaments en efectiu.

També s’ha ampliat el termini per als comerços que vulguen participar i adherir-se en la campanya fins al mateix dia 6 de setembre. Hauran de fer-ho en la pàgina web del Bo Comerç.

D’igual manera, la compra dels bons sobrants, tant de les ciutadanes i els ciutadans que no han fet efectiu el pagament després de la preinscripció com dels que queden de majors de 65 anys, eixiran a la venda el dilluns 9 de setembre, a través dela mateixa web. Estos bons podran ser adquirits per aquelles persones que no hagen realitzat la compra fins al moment.